Grrr!

Grrr! on Lapinlahden Lintujen seitsemäs studioalbumi, joka julkaistiin marraskuussa 1992.

Levyn kappaleista "Se tekee gutaa", "Vanha suomalaisten poikain vitutuslaulu", "Olaa ja Lailaa" sekä "Tiiviö" esitettiin musiikkivideot yhtyeen sketsisarjassa Kuudesti laukeava vuonna 1992. Kappaleista "Kalliossa", "Sä teet mut hulluksi" ja "Paina kaasua Morgan" on myös tehty erilliset musiikkivideot.

Albumi julkaistiin vinyylilevynä, CD-levynä ja C-kasettina Parlophone-levymerkillä. Albumi oli yhtyeen viimeinen, joka julkaistiin vinyylilevynä.

Tyyli 
Siinä missä yhtye teki 1980-luvulla melko puhdasta huumorimusiikkia, yhdistyi tähän tyyliin tällä albumilla huomattavasti rockmaisempi tyyli. Kappaleet kuten "Se tekee gutaa", "Hengessä kollaan" ja "Paina kaasua Morgan" ovat tyylillisesti melko raskastakin rock ’n’ rollia, viimeisen muistuttaessa jopa hard rockia. Muutenkin albumin yleisilme on jykevämpi ja raskaampi verrattuna yhtyeen ensimmäiseen selkeästi rock-tyyliä edustaneeseen albumiin Tähdet kertovat. Albumin raskauteen ja jykevyyteen vaikutti erityisesti yhtyeeseen kaksi vuotta aiemmin liittynyt, sen ensimmäinen vakituinen kitaristi Veli-Pekka "Puka" Oinonen, joka tällä albumilla ensimmäisen kerran osallistui merkittävästi säveltämiseen; vaikka hän olikin esiintynyt Tähdet kertovat -albumilla, hän oli sen kohdalla osallistunut vain kahden kappaleen säveltämiseen. Grrr!:llä Oinonen ja yhtyeen vakiosäveltäjä Pekka Hedkrok sävelsivät molemmat useita kappaleita.  Yhtye onkin kertonut hakeneensa albumille tietoisesti rockimpaa tyyliä.

Kappaleet 

Kaikki kappaleet säveltänyt Pekka Hedkrok, ellei toisin mainita.

A-puoli

B-puoli

Kokoonpano

Lapinlahden Linnut 
 Timo Eränkö – laulu, tenorisaksofoni ja sorsapilli
 Pekka Hedkrok – laulu, kosketinsoittimet ja bassosyntetisaattori
 Matti Jaaranen – laulu, trumpetti ja junapilli
 Mikko Kivinen – laulu ja ukulele
 Hannu Lemola – laulu, rummut ja perkussiot
 Tapio Liinoja – laulu ja huuhkajapilli
 Puka Oinonen – laulu, sähkökitara, akustinen kitara, mandoliini, dobro, baritoniukulele, vetopasuuna, slidehuilu ja basso
 Heikki Salomaa – laulu ja sorsa- ja lintupilli

Vierailijat 
 Heikki Keskinen – tenorisaksofoni (11)
 Simo Salminen – trumpetti (11)

Tuotanto 
 Kari Kalén - tuottaja
 Pekka Hedkrok - tuottaja
 Puka Oinonen - tuottaja
 Matti Jaaranen - kansi
 Timo Eränkö - kansi
 Juha-Pekka Laakio - valokuvat
 Eero Heikkinen - graafinen toteutus (Neo-Geo Oy)
 Kestoviihde Oy - kustantaja (1992)
 Antti Kirvesmäki - tekniikka (Kestoviihde Oy)

Vastaanotto 
Helsingin Sanomien Ilkka Mattila piti albumia mielenkiintoisena mutta epätasaisena ja sen kappaleita jo ryhmän televisio-ohjelmista tuttuina: ”Levyltä kuunneltuna musiikista löytyy silti enemmän arkea, murhetta ja silkkaa viisauttakin. Samalla Linnut alkavat tosin kuulostaa tavanomaiselta popyhtyeeltä, jonka soundi on välillä teennäinen ja jossa on ihan liian vähän hyviä laulajia.”

Lähteet

Lapinlahden Lintujen albumit
Vuoden 1992 albumit
Kari Kalénin tuottamat albumit